РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/311-21

14. јул 2021. године

Б е о г р а д

ЗАПИСНИК

38. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 14. ЈУЛА 2021. ГОДИНЕ

Седница је почела у 12,30 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Никола Јоловић, Оливера Пешић, Соња Влаховић, Братимир Васиљевић, Ана Чарапић, и Милорад Мијатовић.

Седници су присуствовали и: Адријана Пуповац (заменик члана Одбора Душка Тарбука), Велибор Милојичић (заменик члана Одбора Горана Ковачевића), Светлана Милијић (заменик члана Одбора Бобана Бирманчевића), Зоран Томић (заменик члана Одбора Братимира Васиљевића) и Угљеша Марковић (заменик члана Одбора Душана Бајатовића) .

Седници нису присуствовали чланови Одбора: Владимир Маринковић (Михајло Јокић, заменик члана одсутан због неблаговременог обавештавања о спречености члана да присуствује седници Одбора), Љиљана Кузмановић Вујаковић, Золтан Пек и Војислав Вујић, нити њихови заменици.

Седници су присуствовали: Eма Драгуљ, виши саветник у Управи за јавни дуг, Биљана Савковић, саветник у Министарству привреде, Бојан Димитријевић и Никола Алтипармаков, чланови Фискалног савета.

На предлог председника, Одбор је једногласно (12 гласова „за“) утврдио следећи

Д н е в н и р е д:

1. Разматрање Предлога закона о потврђивању Финансијског уговора COVID–19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије, који је поднела Влада (број 011-1234/21 од 2. јула 2021. године);

 2. Разматрање Извештаја о раду Фискалног савета за 2020. годину (број 02-473/21 од 22. марта 2021. године);

 3. Давање сагласности на Правилник о изменама Правилника о унутрашњем уређењу и систематизацији радних места у стручним службама Фискалног савета (број 02-966/21 од 3. јуна 2021. године);

 4. Доношење одлуке о покретању поступка за утврђивање предлога за избор два члана Републичке комисије за заштиту права у поступцима јавних набавки;

 5. Доношење одлуке о образовању Радне групе за спровођење поступка за избор два члана Републичке комисије за заштиту права у поступцима јавних набавки.

На предлог председника, Одбор је једногласно (12 гласова „за“) усвојио предлог да се обједини расправа о тачкама 2. и 3, с тим да се о свакој тачки одбор изјашњава појединачно, у систему е-парламента.

**ПРВА ТАЧКА ДНЕВНОГ РЕДА: Разматрање Предлога закона о потврђивању Финансијског уговора COVID–19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије, који је поднела Влада**

 Eма Драгуљ је истакла да Европска инвестициона банка одобрила зајам Републици Србији у износу од 200 милиона евра. Због значајног пада прихода и привредне активности за време пандемије COVID–19, Влада је донела Уредбу о помоћи сектору малих и средњих предузећа. У складу са том уредбом овај зајам ће бити искоришћен за помоћ малим и средњим предузећима.

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава средстава је једногласно (11 гласова „за“), одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије.

 За известиоца Одбора на седници Народне скупштине одређена је др Александра Томић, председник Одбора.

**ДРУГА И ТРЕЋА ТАЧКА ДНЕВНОГ РЕДА: Разматрање Извештаја о раду Фискалног савета за 2020. годину и Давање сагласности на Правилник о изменама Правилника о унутрашњем уређењу и систематизацији радних места у стручним службама Фискалног савета**

 Александра Томић је подсетила да је чланом 92а Закона о буџетском систему, прописано да је Фискални савет за обављање послова из своје надлежности, одговоран Народној скупштини.

Сагласно наведеним одредбама, Фискални савет је поднео Народној скупштини Извештај о раду Фискалног савета за 2020. годину, 22. марта 2021. године.

 Чланом 237. Пословника Народне скупштине предвиђено је да председник Народне скупштине извештаје које су, у складу са законом, Народној скупштини поднели државни органи, организације и тела, доставља народним посланицима и надлежном одбору. Након разматрања извештаја, надлежни одбор подноси извештај Народној скупштини, са предлогом закључка, односно препоруке.

 Чланом 92к Закона о буџетском систему предвиђено је да се начин обављања послова, организациона структура служби и систематизација радних места ближе уређују актом Фискалног савета, уз претходну сагласност надлежног одбора Народне скупштине.

 У складу са наведеним, Фискални савет је дана 3. јуна 2021. године поднео Одбору за финансије, републички буџет и контролу трошења јавних средстава, као надлежном радном телу Народне скупштине, Правилник о изменама Правилника о унутрашњем уређењу и систематизацији радних места у стручним службама Фискалног савета, ради разматрања и давања претходне сагласности.

Александра Томић је изнела примедбу да Извештај о раду Фискалног савета не треба да садржи поједине оцене, мишљења и сугестије већ да говори о раду Фискалног савета.

Никола Алтипармаков је изнео статистичке податке о броју запослених, буџету, приходима, расходима и раду Фискалног савета.

 Верољуб Арсић је поставио питање када је одржана седница Фискалног савета на којој је усвојен Извештај о раду, да ли постоји записник са те седнице и да ли су сви чланови Фискалног савета потписали тај записник.

 Никола Алтипармаков је одговорио да није упознат са правном процедуром, да за сада нико није инсистирао да потписује извештај и да ће проверити са својим секретаријатом и потписати уколико је то неопходно.

 Бојан Димитријевић је истакао да је Фискални савет подређен Одбору за финансије и да треба да му одговара за свој рад. Када је реч о конкретном извештају нагласио је да није упознат да је било неке формалне седнице, гласања и да он није учествовао у састављању и писању извештаја.

 Александра Томић је истакла да је покушала да у контакту са председником Фискалног савета, сугерише да се измене поједине одредбе у извештају, међутим није наишла на одобравање и да је мејлом добила одговор од службеника Фискалног савета да се писмено обрати председнику.

У дискусији је учествовао и Милорад Мијатовић.

**ГЛАСАЊЕ**

**Друга тачка:**

На основу члана 237. став 4. Пословника Народне скупштине, Одбор за финансије, републички буџет и контролу трошења јавних средстава је једногласно (13 гласова „за“) одлучио да поднесе

И З В Е Ш Т А Ј

Одбор је, у складу са чланом 237. Пословника Народне скупштине, размотрио Извештај о раду Фискалног савета за 2020. годину, који је Народној скупштини поднет на разматрање на основу члана 92а Закона о буџетском систему.

Одбор је, поводом разматрања Извештаја о раду Фискалног савета за 2020. годину, утврдио предлог закључка који подноси Народној скупштини.

Мишљење је издвојио народни посланик Верољуб Арсић, члан Одбора.

За известиоца Одбора и представника предлагача на седници Народне скупштине одређена је др Александра Томић, председник Одбора.

П Р Е Д Л О Г

 На основу члана 8. став 1. Закона о Народној скупштини („Службени гласник РС“, бр. 9/10 и 108/13-др. закон) и члана 239. ст. 1. и 3. Пословника Народне скупштине („Службени гласник РС“, број 20/12 - Пречишћени текст),

 Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_ заседања, одржаној \_\_\_\_\_\_\_\_ 2021. године, донела је

ЗАКЉУЧАК

поводом разматрања Извештаја о раду Фискалног савета за 2020. годину

1. Прихвата се Извештај о раду Фискалног савета за 2020. годину.

2. Овај закључак објавити у „Службеном гласнику Републике Србије“.

РС Број

У Београду, \_\_\_\_\_\_ 2021. године

**Трећа тачка:**

На основу члана 92к став 3. Закона о буџетском систему („Службени гласник РС“, бр. [54/09](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df61808%26action%3Dpropis%26path%3D06180801.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 7[3/10](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df76221%26action%3Dpropis%26path%3D07622101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [101/10,](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df83826%26action%3Dpropis%26path%3D08382601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) 101/11, 93[/12](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df96341%26action%3Dpropis%26path%3D09634101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [62/13](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df98870%26action%3Dpropis%26path%3D09887001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 63/13 - исправка, 108/13, 142/14, 68/15-др.закон, 103/15, 99/16, 113/17, 95/18, 31/19, 72/19 и 149/20) и члана 55. Пословника Народне скупштине („Службени гласник РС“, број 20/12 – Пречишћен текст), Одбор за финансије, републички буџет и контролу трошења јавних средстава, на 38. седници одржаној 14. јула 2021. године, је једногласно (13 гласова „за“) донео

**О Д Л У К У**

**о давању сагласности на Правилник о изменама Правилника о унутрашњем уређењу и систематизацији радних места у стручним службама Фискалног савета**

 ДАЈЕ СЕ САГЛАСНОСТ на Правилник о изменама Правилника о унутрашњем уређењу и систематизацији радних места у стручним службама Фискалног савета, број 110-00-3/2021-03 (број у Народној скупштини 02-966/21) од 3. јуна 2021. године.

**ЧЕТВРТА ТАЧКА ДНЕВНОГ РЕДА: Доношење одлуке о покретању поступка за утврђивање предлога за избор два члана Републичке комисије за заштиту права у поступцима јавних набавки**

 Александра Томић је подсетила да је чланом 189. ст. 2-4. Закона о јавним набавкама, прописано да Народна скупштина бира и разрешава председника и чланове Републичке комисије за заштиту права у поступцима јавних набавки, на предлог одбора Народне скупштине надлежног за финансије, након спроведеног јавног конкурса. Председник и чланови Републичке комисије бирају се на период од пет година, а надлежни одбор покреће поступак за утврђивање предлога за избор председника и чланова Републичке комисије најкасније шест месеци пре истека њиховог мандата, а поступак избора се окончава најкасније месец дана пре истека мандата.

 Народна скупштина је 27. децембра 2016. године, донела Одлуку којом је изабрала Јелену Стојановић и Светлану Ражић за чланове Републичке комисије.

 С обзиром на то да наведеним члановима Републичке комисије мандат истиче 27. децембра 2021. године, а полазећи од одредби члана 189. став 4. Закона о јавним набавкама, потребно је да Одбор донесе Одлуку о покретању поступка за утврђивање предлога за избор два члана Републичке комисије објављивањем јавног конкурса.

На основу члана 189. ст. 2. и 4. Закона о јавним набавкама („Службени гласник РС“, бр. 91/19), Одбор за финансије, републички буџет и контролу трошења јавних средстава је, на седници одржаној 14. јула 2021. године, је једногласно (13 гласова „за“) донео

**О Д Л У К У**

**о покретању поступка за утврђивање предлога кандидата за избор два члана Републичке комисије за заштиту права у поступцима јавних набавки**

 1. Покреће се поступак за утврђивање предлога кандидата за избор два члана Републичке комисије за заштиту права у поступцима јавних набавки (у даљем тексту: Републичка комисија).

 2. Оглашава се јавни конкурс за избор два члана Републичке комисије, у тексту који је саставни део ове одлуке.

 3. Јавни конкурс објавиће се у „Службеном гласнику Републике Србије“, дневном листу „Политика“, као и на интернет страници Народне скупштине [www.parlament.rs](http://www.parlament.rs).

 4. За једног члана Републичке комисије може бити изабрано лице које испуњава услове за избор из члана 191. став 2. Закона о јавним набавкама.

 5. За другог члана Републичке комисије може бити изабрано лице које испуњава услове за избор из члана 191. став 3. Закона о јавним набавкама.

 6. Након спроведеног јавног конкурса Одбор за финансије, републички буџет и контролу трошења јавних средстава предложиће Народној скупштини одлуку о избору два члана Републичке комисије.

 7. О спровођењу ове одлуке стараће се генерални секретар Народне скупштине.

 8. Ова одлука ступа на снагу даном доношења.

**ПЕТА ТАЧКА ДНЕВНОГ РЕДА: Доношење одлуке о образовању Радне групе за спровођење поступка за избор два члана Републичке комисије за заштиту права у поступцима јавних набавки.**

Александра Томић је подсетила да је следећи праксу коју је Одбор развио од првог избора Републичке комисије који је спровео крајем 2012. године, у циљу ефикаснијег рада Одбора у поступку утврђивања предлога за избор два члана Републичке комисије, предложила да се на данашњој седници образује радна група, коју ће чинити три члана Одбора, а која би требало да спроведе изборни поступак са задатком да изврши преглед пријава на јавни конкурс и пратеће документације ради провере и утврђивања испуњености свих услова наведених у јавном конкурсу. Напомиње и да ће радна група бити дужна да о свакој појединачној активности обавештава и своје предлоге подноси Одбору на усвајање.

 С тим у вези, предложила је проф.др Милорада Мијатовића као председника Радне групе, а Верољуба Арсића и Горана Ковачевића за чланове Радне групе.

На основу члана 27. став 8. Закона о Народној скупштини („Службени гласник РС“, број 9/10 и 108/13- др. закон), члана 44. став 6. а у вези са чланом 55. Пословника Народне скупштине („Службени гласник РС“, број 20/12 - Пречишћен текст), Одбор за финансије, републички буџет и контролу трошења јавних средстава, на 38. седници одржаној 14. јула 2021. године, је једногласно (13 гласова „за“) донео

**О Д Л У К У**

**о образовању Радне групе за спровођење поступка за предлагање кандидата за избор**

 **два члана Републичке комисије за заштиту права у поступцима**

**јавних набавки**

 1. ОБРАЗУЈЕ СЕ Радна група за спровођење поступка за предлагање кандидата за избор два члана Републичке комисије за заштиту права у поступцима јавних набавки (у даљем тексту: *Радна група*), у следећем саставу:

 **Председник**:

 **-** Милорад Мијатовић

 **Чланови**:

 - Верољуб Арсић

 - Горан Ковачевић

 2. Задатак Радне групе је да у поступку предлагања кандидата за избор два члана Републичке комисије за заштиту права у поступцима јавних набавки (у даљем тексту: Републичка комисија), по јавном конкурсу који ће бити објављен у „Службеном гласнику РС“, дневном листу „Политика“ и на интернет страници Народне скупштине Републике Србије, на основу Одлуке 11 број 02-1315/21 од 14. јула 2021. године, изврши преглед пријава на јавни конкурс и пратеће документације ради провере и утврђивања испуњености свих услова наведених у јавном конкурсу и да о томе поднесе извештај Одбору. Пријаве на конкурс достављају се сваком члану Одбора, а увид у пратећу оригиналну документацију чланови Одбора могу извршити у просторији секретара Одбора.

 3. Радној групи ће у спровођењу задатка из тачке 2. ове одлуке административно-стручну и техничку помоћ пружати запослени у служби Одбора.

 4. Радна група почиње са радом даном доношења одлуке а завршава подношењем свеобухватног извештаја о свом раду Одбору. Радна група је дужна да о свакој појединачној активности обавештава и своје предлоге подноси Одбору на усвајање.

 5. Ова одлука ступа на снагу даном доношења.

 Седница је завршена у 13,25 часова.

Седница је тонски снимана.

 СЕКРЕТАР ПРЕДСЕДНИК

 Тијана Игњатовић др Александра Томић